laion/Wikipedia-Exotic huggingface dataset:
צ'נדו

מיגל פורלאן נוגרה (בספרדית: Miguel Porlán Noguera; נולד ב-12 באוקטובר 1961), הידוע בכינוי צ'נדו, הוא כדורגלן עבר ספרדי ששיחק בעמדת המגן הימני. צ'נדו שיחק לאורך כל הקריירה במדי ריאל מדריד, במדיה זכה בשלושה תארים אירופיים וב-15 תארים מקומיים. בנוסף, ייצג צ'נדו את נבחרת ספרד בשני טורנירי מונדיאל. צ'נדו החל את הקריירה בקבוצת הנוער של ריאל מדריד כשהיה בן 15, ובשנת 1979 החל לשחק עבור קבוצת הבת של המועדון, ריאל מדריד קסטיליה. את הופעת הבכורה שלו בקבוצה הראשונה של המועדון ערך לקראת סיום עונת 1981/1982, ב-11 באפריל 1982. עונה אחר כך, כשעדיין היה בסגל קסטיליה, ערך שתי הופעות ליגה נוספות במדי הקבוצה הראשונה. צ'נדו החל את עונת 1983/1984 כשחקן מחליף בריאל מדריד, אך קיבל את המקום בהרכב למשך חלקים גדולים של העונה עקב פציעות בסגל. עונה אחר צ'נדו כבר היה שחקן הרכב קבוע בקבוצה, ואף זכה עימה בגביע אופ"א. במשחק הגמר הכפול מול וידאוטון, צ'נדו פתח בשני המשחקים וסייע לקבוצתו בניצחון המצטבר 3-1. עונה אחר כך שמרה ריאל על גביע אופ"א, וצ'נדו פתח רק במשחק הגומלין בניצחון המצטבר 5-3 על פ.צ. קלן. באותה עונה זכה צ'נדו לראשונה עם ריאל בתואר אליפות ספרד, הראשונה מתוך חמש רצופות. עד לעונת 1991/1992, כולל עונה זו, היה צ'נדו לשחקן הרכב קבוע, כשפתח בהרכב ב-297 מתוך 320 משחקים אפשריים, ובשנים אלו זכה עם הקבוצה, בנוסף לחמש האליפויות ולשני גביעי אופ"א, גם בגביע הספרדי ובגביע הליגה הספרדית. החל מעונת 1992/1993, הפך צ'נדו לשחקן ספסל, ובשלוש עונות רשם רק 34 הופעות ליגה, לאחר שהפך לאופציה השנייה מהספסל בעמדה שלו. למרות זאת, השפעתו המנטלית ויכולות המנהיגות שלו על הספסל הפכו אותו לחלק חשוב מסגל הקבוצה. בעונת 1997/1998, זכתה ריאל בתואר אלופת אירופה. צ'נדו, שרשם רק שש הופעות בכל המסגרות לא שותף במשחק הגמר מול יובנטוס, ולאחריו הודיע על פרישה ממשחק פעיל בגיל 37. לאחר פרישתו מונה לתפקיד בצוות הניהולי של הקבוצה, תפקיד אותו מילא במשך מעל לעשור. ב-18 במאי 2011 נערך משחק ידידות בין ריאל מדריד לבין נבחרת מורסיה, למען נפגעי רעידת האדמה במורסיה כשבוע קודם לכן. מאמן ריאל, ז'וזה מוריניו, העלה את צ'נדו, יליד מורסיה, לשמונה הדקות האחרונות של המשחק. הופעת הבכורה של צ'נדו במדי נבחרת ספרד הייתה ב-22 בינואר 1986 בניצחון ביתי על ברית המועצות במשחק ידידות. בהמשך השנה, זומן צ'נדו לטורניר מונדיאל 1986 על ידי מאמן הנבחרת מיגל מוניוס, כשחקן מחליף לטומאס רניונס. ספרד העפילה בטורניר עד לשלב רבע הגמר, בו הפסידה לבלגיה בפנדלים. המשחק מול בלגיה היה היחיד בטורניר בו שותף צ'נדו, שפתח בהרכב ושיחק לכל אורך המשחק וההארכה, ואף כבש את הפנדל השלישי לזכות ספרד בדו-קרב. צ'נדו הוסיף לשחק בשורה של משחקי ידידות ורשם שלוש הופעות במשחקי מוקדמות מונדיאל 1990. הוא זומן למונדיאל 1990 על ידי המאמן לואיס סוארס מירמונטס, פתח ושיחק לכל אורך ארבעת המשחקים של ספרד בטורניר, עד להדחתה בשמינית הגמר. המשחק בשמינית הגמר מול יוגוסלביה היה האחרון של צ'נדו במדים הלאומיים של ספרד. בסך הכל בארבע שנותיו בנבחרת ערך צ'נדו 26 הופעות. ריאל מדריד אליפות אירופה: 1997/1998 גביע אופ"א (2): 1984/1985, 1985/1986 אליפות ספרד (7): 1985/1986, 1986/1987, 1987/1988, 1988/1989, 1989/1990, 1994/1995, 1996/1997 הגביע הספרדי (2): 1988/1989, 1992/1993 גביע הליגה הספרדית: 1984/1985 הסופר קאפ הספרדי (5): 1988, 1989, 1990, 1993, 1997 צ'נדו, באתר Transfermarkt צ'נדו, באתר BDFutbol צ'נדו, באתר National Football Teams צ'נדו, באתר FootballDatabase.eu פרופיל המאמן, באתר Transfermarkt 2:2 בין ריאל מדריד ונבחרת מורסיה במשחק ראווה, באתר ONE‏, 18 במאי 2001
ג'יימס ג'ונס (כדורסלן)

ג'יימס אנדרו ג'ונס (באנגלית: James Andrew Jones; נולד ב-4 באוקטובר 1980) הוא כדורסלן עבר אמריקאי, אשר שיחק בליגת ה-NBA בין השנים 2003–2017. ביולי 2017 מונה לסגן הנשיא לענייני כדורסל בפיניקס סאנס, באוקטובר 2018 קודם לעמדת הג'נרל מנג'ר הזמני של הקבוצה (לצד טרבור בוקשטיין), ובאפריל 2019 הוצג כג'נרל מנג'ר הקבוע. ג'ונס שיחק במשך ארבע עונות (2003-1999) באוניברסיטת מיאמי, בעיר בה נולד וגדל. מעמד השיא אליו הגיעה הקבוצה בתקופתו הוא שלב שמינית גמר אליפות המכללות, בעונת 1999/2000. מבחינה אישית, עונת השיא של ג'ונס במכללה הייתה עונתו האחרונה, בה רשם ממוצעים של 16.9 נקודות ו-6 ריבאונדים למשחק. ג'ונס נבחר בדראפט 2003 בבחירה ה-49 על ידי אינדיאנה פייסרס. לאחר עונת רוקי חלשה בה שותף רק בשישה משחקים, נכנס ג'ונס בעונתו השנייה לרוטציית הקבוצה ושיחק ב-75 משחקים, כשהוא קולע 4.9 נקודות למשחק ואחוזי הקליעה לשלוש שלו (39.8%) מדורגים במקום ה-25 ב-NBA. ב-25 באוגוסט 2005 הועבר ג'ונס בטרייד לפיניקס סאנס עבור בחירת סיבוב שני בדראפט 2008. ב-11 ביולי 2007 נשלח ג'ונס לפורטלנד טרייל בלייזרס יחד עם זכויות הדראפט על רודי פרננדס עבור הסדר כספי. את עונתו היחידה בפורטלנד, 2007/2008, סיים ג'ונס במקום השלישי בטבלת קלעי השלשות המדויקים ב-NBA עם 44.4% מטווח זה. ב-9 ביולי 2008 מיאמי היט החתימה את ג'ונס על חוזה לשנתיים עבור כ-8 מיליון דולר. ב-29 ביוני 2010 חתם ג'ונס על חוזה חדש בקבוצה לעונה אחת, עבור כמיליון דולר. בפברואר 2011 זכה ג'ונס בתחרות השלשות של ה-NBA כשהוא מנצח בסיבוב הגמר את שחקני בוסטון סלטיקס פול פירס וריי אלן. בסיום אותה עונה, ב-9 בדצמבר 2011, חתם ג'ונס על חוזה נוסף בקבוצה לשנתיים עבור כ-3 מיליון דולר. בתקופתו של ג'ונס במיאמי זכה עם הקבוצה בשתי אליפויות (2012-2013) והגיע לגמר ה-NBA בארבע עונות רצופות (2014-2011). לקראת עונת 2014/2015 חתם ג'ונס על חוזה בקליבלנד קאבלירס לעונה אחת עבור כ-1.5 מיליון דולר, כפי שעשה בכל אחת משתי העונות הבאות. בעונת 2015/2016 זכה עם הקאבלירס באליפות ה-NBA, ובעונת 2016/2017 שיחק בגמר ה-NBA בפעם השביעית ברציפות, אך הקאבלירס הפסידו לגולדן סטייט ווריורס. בסיום אותה עונה הודיע ג'ונס על פרישה ממשחק לאחר 14 עונות ב-NBA, ומונה לסגן הנשיא לענייני כדורסל בפיניקס סאנס. בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא ג'יימס ג'ונס (כדורסל) בוויקישיתוף אתר האינטרנט הרשמי של ג'יימס ג'ונס פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסאנס ממנים את ג'ונס לג'נרל מנג'ר הקבוע, באתר הקבוצה, 11 באפריל 2019 עמוד הסטטיסטיקה של אוניברסיטת מיאמי, באתר האוניברסיטה רשימת הנבחרים בדראפט 2003, באתר ה-NBA ג'ונס מועבר בטרייד לפיניקס, באתר הקבוצה ג'ונס חותם במיאמי, באתר הקבוצה ג'ונס מאריך את חוזהו במיאמי, באתר הקבוצה, 2010 ג'ונס מנצח בתחרות השלשות של ה-NBA, באתר bleacherreport.com ג'ונס מאריך את חוזהו במיאמי, באתר הקבוצה, 2011 מיאמי מגיעה לגמר ה-NBA בפעם הרביעית ברציפות, באתר bleacherreport.com ג'יימס ג'ונס ומייק מילר חותמים בקליבלנד, באתר הקבוצה Suns Name James Jones Vice President of Basketball Operations, באתר הרשמי של פיניקס סאנס, 19 ביולי 2017
ג'ורג' אדמונד סטריט

ג'ורג' אדמונד סטריט (באנגלית: George Edmund Street;‏ 20 ביוני 1824 – 18 בדצמבר 1881) היה ארכיטקט בריטי, איש סגנון התחייה הגותית הוויקטוריאנית. המבנה החשוב ביותר שתכנן הוא מתחם בתי המשפט המלכותיים במרכז לונדון. סטריט נולד בלונדון ולמד אדריכלות באקסטר ובוינצ'סטר. בראשית דרכו עבד במשרדו של ג'ורג' גילברט סקוט בשיקום ושחזור מבנים ישנים, בעיקר כנסיות בלונדון ובקורנוול. ב-1849 פתח משרד אדריכלות משלו. ב-1850 התמנה לאדריכל הדיוקסיה של אוקספורד, שם שיקם ותכנן מבנים עבור הכנסייה והאוניברסיטה של אוקספורד. בין היתר תכנן את כנסיית סנט פיליפ וסנט ג'יימס בעיר (כיום משמשת את המרכז ללימודי המיסיון). ב-1855 שב סטריט ללונדון. סטריט חקר את האדריכלות הגותית ויצא למספר סיורים באירופה על מנת להכיר מקרוב את שכיות החמדה של אדריכלות זו. ב-1855 פרסם ספר מחקרי מאויר בקפידה בשם The Brick and Marble Architecture of Northern Italy ("ארכיטקטורת הלבנים והשיש של צפון איטליה"); ב-1865 ראה אור ספרו The Gothic Architecture of Spain ("האדריכלות הגותית של ספרד"). מחקריו אודות השימוש בצבעוניות בעיטורים הובילו לגישה הפוליכרומית בתחייה הגותית הבריטית, כלומר שימוש באריחים, רעפים ופריטי אבן בצבעים רבים. ב-1864 בנה סטריט מחדש את הספינה הראשית של קתדרלת בריסטול. ב-1869 התמנה לאדריכל הדיוקסיות של ריפון ושל יורק ולאדריכל הקתדרלות של סולסברי ושל קארלייל (קאמבריה). כן הוזמן סטריט למספר מסעות באירלנד, בהם שיפץ מספר כנסיות, עבודות שנויות במחלוקת במסגרתן הרס בקתדרלת קרייסט צ'רץ' בדבלין חלקים "חסרי ערך היסטורי" לדבריו. ב-1868 נבחרה תוכניתו של סטריט, שהיה אחד מ-11 אדריכלים שהגישו הצעות להקמת בתי המשפט המלכותיים בלונדון. סטריט התמנה לאדריכל היחיד של המתחם (פנים וחוץ). העבודות להקמת המבנה החלו ב-1873 והתקדמו באיטיות תחת פיקוחו. סטריט לא זכה לראות בהשלמת המבנה, שנחנך בדצמבר 1882, כשנה לאחר מותו. סטריט נקבר במנזר וסטמינסטר. ב-1866 נבחר לעמית האקדמיה המלכותית לאמנויות וב-1871 התקבל כחבר מלא ופרופסור לאדריכלות ולהיסטוריה של האדריכלות בימי הביניים. היה נשיא המכון המלכותי של האדריכלים הבריטיים (Royal Institute of British Architects), חבר האקדמיה האוסטרית למדעים (דאז, האקדמיה המלכותית של וינה) וחבר לגיון הכבוד הצרפתי, עבור שרטוטיו לתערוכה העולמית של פריז (1878). מדיה וקבצים בנושא ג'ורג' אדמונד סטריט בוויקישיתוף פרופיל באתר אדריכלות ביוגרפיה, באתר "הרשת הוויקטוריאנית" עבודותיו באירלנד ג'ורג' אדמונד סטריט, באתר אנציקלופדיה בריטניקה (באנגלית) כתבי ג'ורג' אדמונד סטריט בפרויקט גוטנברג (באנגלית) רשימת כנסיות חדשות שתכנן רשימת כנסיות ששיפץ רשימת בתי מגורים בתכנונו רשימת עבודות נוספות 1871 – Design for Restoration of Christ Church Cathedral & Synod House, Dublin An exhibition marking the 1870s restoration of Christ Church Cathedral, Dublin
רזולוציה

המשמעות המילולית של המילה רֶזוֹלוּצְיָה היא כושר הפרדה או כושר הבחנה. המונח נמצא בשימוש בתחומים מקצועיים רבים, כגון תורת המדידות, צילום, דפוס, מוזיקה, מיפוי, צג ועוד רבים. ערך זה מתייחס לשימוש במונח רזולוציה ביחס לתמונות – דיגיטליות ומודפסות. הפרדת (רזולוציית) תמונה מתייחסת למרחק בין האלמנטים המרכיבים תמונה, בתצוגה על המסך או בהדפסה. המונח מתייחס לתמונות דיגיטליות, תמונות פילם, וסוגים נוספים של תמונות. ככל שההפרדה (רזולוציה) גבוהה יותר, כך התמונה תהיה מפורטת יותר. רזולוציית תמונה נמדדת בדרכים שונות. בעיקרון, רזולוציה מודדת מהו המרחק הקטן ביותר בין קווים, בו הם עדיין מובחנים זה מזה. יחידות רזולוציה יכולות להימדד באלמנטים ליחידת מידה או שטח (נקודות למילימטר, זקלמ"מ, קווים לאינץ', פיקסלים לאינץ' וכו'), או ביחס לתמונה כולה (קווים לגובה תמונה, הנקראים גם קווי TV). מקובל להשתמש במונח רזולוציה ביחס לכמות הפיקסלים בתמונות דיגיטליות. כשמתייחסים לרזולוציה ככמות פיקסלים בתמונה, מקובל לתאר את צפיפות הפיקסלים כשני מספרים שלמים, כשהראשון הוא מספר הטורים (רוחב), והשני מספר השורות (גובה), לדוגמה: 480×640. צורה מקובלת אחרת היא לציין רזולוציה כסכום כל הפיקסלים בתמונה, מה שנהוג לכנות מגה-פיקסל - תוצאת ההכפלה של כמות הפיקסלים לרוחב התמונה, וכמות הפיקסלים לאורכה, חלקי מיליון. לדוגמה, תמונה שלה 1600 פיקסלים לרוחב, ו-1200 פיקסלים לאורך, היא תמונת 1.92 מגה-פיקסל. צורות אחרות הן תיאור כמות הפיקסלים ליחידת אורך, או ליחידת שטח, למשל פיקסל לאינץ' (ppi), או פיקסל לסנטימטר. כושר ההפרדה של כל מכשיר/התקן נמדדת ביחידות מידה שונות, בהתאם לסוג הטכנולוגיה שלו: צגי מחשב ואמצעי תצוגה דומים - נמדדים בפיקסלים לאינץ' - ppi סורקים - בדגימות (samples) לאינץ' - spi מדפסות ואמצעי פלט אחרים - בנקודות לאינץ' - dpi רשת הדפסה - בשורות (lines) לאינץ' - lpi טלסקופים - המרחק הזוויתי המינימלי הניתן להבחנה, נמדד בשניות-קשת ישנו קשר בין יחידות המידה השונות, אך הן לא זהות, אף על פי שיש הטועים לחשוב כך. לדוגמה, צפיפותה של תמונה דיגיטלית הנשלחת להדפסה בדפוס אופסט נקבעת לפי צפיפותה של רשת ההדפסה, ובהתאם לנייר עליו היא תודפס. היחס הרצוי הוא שרזולוציית התמונה בפיקסלים לאינץ' תהיה פי 2 מצפיפות הרשת בשורות לאינץ'. בהדפסה על נייר כרומו נהוג להשתמש ברשת הדפסה בצפיפות של 150 שורות לאינץ' (150 lpi). ולכן רצוי להכין תמונות להדפסת אופסט ברזולוציה של 300 ppi. מדידת הרזולוציה של תמונה, תתבצע גם היא בהתאם להתקן בו היא מוצגת. רזולוציית תמונה המוצגת על גבי מסך מחשב תיוצג בפיקסלים לאינץ' (ppi), ולא ב-dpi כפי שנהוג בטעות לומר. למידת הרזולוציה יש משמעות רק כאשר היא קשורה לגודל פיזי. תמונה בעלת 1.92 מגה-פיקסל, לדוגמה, יכולה לקבל רזולוציה של 72 ppi, ואז גודלה הפיזי יהיה 16.67 על 22.22 אינץ', או שתקבל רזולוציה של 300 ppi, ואז גודלה הפיזי יהיה 4 על 5.33 אינץ'. ההבדל יהיה בחדות התמונה מכיוון שבתמונה עם 72 ppi צפיפות הפיקסלים ליחידת אינץ' אחת יהיו 72 פיקסלים בלבד לעומת 300 פיקסלים ליחידת אינץ' אחת ב-300 ppi. צילום דיגיטלי HDTV, Ultra HDTV, 4K, 8K צג סורק הדפסה פירוט רזולוציות מקובלות
SC

האם התכוונתם ל... סקנדיום – יסוד כימי שסמלו Sc קיצור מקובל למדינת קרוליינה הדרומית קיצור מקובל לזריקה לרקמה התת עורית (Sub Cutaneous) sc – סיומת האינטרנט הלאומית של שמות התחום של סיישל סוג של מחבר סיב אופטי בעל חתך רבוע
הדיאץ'

הדיאץ' (באוקראינית: Гадяч; ביידיש: האַדיטש) היא עיר במחוז פולטבה, אוקראינה. היא שוכנת על גדות נהר הפְּסֶל. תושבי הדיאץ' לקחו חלק פעיל במרד חמלניצקי. לאחר צירופה של הדיאץ' לאימפריה הרוסית העיר ושטח שסביבה הוענקו לבוגדן חמלניצקי. ב-1726 העיר הועברה לבעלותו של אלכסנדר מנשיקוב על ידי יקטרינה הראשונה. ב-1897 בעיר התגוררו כ-8,000 תושבים, מתוכם 73 אחוזים אוקראינים ו-24 אחוזים יהודים. העיר נכבשה על ידי הוורמאכט ב-27 בספטמבר 1941 ושוחררה על ידי הצבא האדום ב-26 בספטמבר 1943. בהדיאץ' נטמן לאחר פטירתו רבי שניאור זלמן מלאדי שהיה מייסד תנועת חסידות חב"ד. אוכלוסיית הדיאץ' באלפים לפי שנים: מדיה וקבצים בנושא הדיאץ' בוויקישיתוף אתר האינטרנט הרשמי של הדיאץ' http://db.ukrcensus.gov.ua/PXWEB2007/ukr/publ_new1/2022/zb_Сhuselnist.pdf מפקד האוכלוסין של האימפריה הרוסית
סטריט

האם התכוונתם ל... ג'ורג' אדמונד סטריט – אדריכל בריטי סטיבן סטריט – מפיק מוזיקלי אנגלי שאנן סטריט – מוזיקאי ישראלי סטרייט
קניב

קניב (אוקראינית: Канів; בפי יהודי העיר: קַנְיֶיב) היא עיר במחוז צ'רקאסי אוקראינה. לראשונה אנחנו שומעים על קניב ממסמך שמתוארך לשנים 1074–1088. ליד קניב עברה דרך מסחר חשובה שתרמה רבות להתפתחות כלכלית של היישוב. לא פעם היישוב נכבש ונהרס לגמרי, ב-1240 הוא נכבש ונהרס על ידי המונגולים בהנהגתו של באטו חאן. ב-1320 קניב נכבש על ידי גדימינאס, מ-1362 המקום היה תחת שליטתה של הדוכסות הגדולה של ליטא. החל מהמאה ה-16 קניב הפכה למרכז חשוב של הקוזאקים, לכאן היו עוברים להתגורר קוזאקים שלא היו יכולים להילחם יותר מפאת גילם, כאן נקברו מספר הטמנים חשובים. בסוף המאה ה-16 באזור התרחשו מספר מרידות כנגד השלטון הפולני. ב-1600 קניב קיבלה זכויות מגדבורג. במאה ה-17 תושבי קניב לקחו חלק פעיל במרידות כנגד השלטון הפולני. ב-1625 קניב נשרפה, חמש שנים מאוחר יותר העיר שוב נשרפה על ידי הטטרים. בעקבות הסכם שלום שנחתם בין האיחוד הפולני-ליטאי לבין האימפריה העות'מאנית ב-1672 קניב עברה לידיהם של הטורקים. בספטמבר 1678 הטורקים הרסו את העיר. ב-1793 לאחר חלוקת פולין עברה קניב לידיה של אימפריה הרוסית. העיר נכבשה על ידי הגרמנים ב-16 באוגוסט 1941 ושוחררה על ידי הצבא האדום ב-3 בפברואר 1944. היהודים התחילו להתיישב בקניב בסוף המאה ה-17 תחלית המאה ה-18. הקהילה היהודית בקניב ניזוקה קשות בעקבות הפרעות ביהודי אוקראינה שפרצו בזמן מלחמת האזרחים ברוסיה לאחר מלחמת העולם הראשונה. בנובמבר 1941 בברסטובצקי יאר נרצחו 150 יהודים מקניב. רבים מיהודי קניב ניסו להתחבא ולהימלט מאימת הנאצים, אך רובם נתפסו על ידי המקומיים והובאו לקורסום ויותר מאוחר נרצחו. הקהילה הדתית בעיר חודשה ב-1993. שינוי אוכלוסייה של קניב לאורך השנים: ב-1765 היו בקניב רק 98 יהודים, עד 1847 האוכלוסייה היהודית במקום הגיעה ל-1,635, ב-1897 בזמן מפקד האוכלוסין הראשון של האימפריה הרוסית מספר היהודים בקניב היה 2,682 שהיוו 30 אחוזים מכלל אוכלוסיית העיר. שינוי האוכלוסייה היהודית של קניב לאורך השנים: אסטוניה וורו, אסטוניה צרפת למברסר, צרפת גרמניה פירזן, גרמניה ארצות הברית סונומה, ארצות הברית פולין שלוחוב, פולין מדיה וקבצים בנושא קניב בוויקישיתוף אתר האינטרנט הרשמי של קניב (באוקראינית) תולדות יהודי קניב (באנגלית) חיים הלפרין, קנייב, העבר: רבעון לדברי ימי היהודים והיהדות ברוסיה, יח, תל אביב תשל"א, עמ' 235 ואילך קניב (אוקראינה), דף שער בספרייה הלאומית http://pop-stat.mashke.org/ukraine-cities.htm. תולדות יהודי קניב
דף (תוף)

דף (دف, Daf) הוא תוף פרסי בעל מבנה עגול ושטוח נהוג לנגן בו מוזיקה פופולרית ואתנית מסורתית. הדף עשוי גליל עץ צר עליו מתוח עור עז. ניתן למצוא את הדף גם עם סלילי ברזל בחלקו הפנימי של גליל העץ כך שיוצר צליל נוסף הנגינה. את הדף אוחזים בשתי הידיים ומתופפים עליו בעדינות. הראיות הראשונות לקיומו של הדף נמצאו באזור איראן של ימינו ובעגה האיראנית העתיקה ביטאו את שמו "דפּּ" (Dap). פואמות פרסיות רבות נכתבו לנגינה דווקא בכלי זה. בפרס נחשב לתוף ייחודי וניגנו בו בחגיגות מיוחדות. בדומה לכך בפקיסטן שמרו את צלילו לחגיגות נישואין בלבד. בארצות רבות נחשב הדף לכלי מסורתי כגון: כורדיסטן, ארמניה, טורקיה, פקיסטן, אפגניסטן מרכז רוסיה ועוד. מדיה וקבצים בנושא דף בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פרד פרי

פרד פרי (באנגלית: Frederick John Perry;‏ 18 במאי 1909 – 2 בפברואר 1995), היה טניסאי ושחקן טניס שולחן בריטי, אחד הטניסאים הבולטים בעולם בשנות ה-30, כשלזכותו 14 זכיות בטורנירי גראנד סלאם, מהן 8 זכיות יחיד. במהלך 1934/35 היה הראשון שהצליח לזכות בתחרויות היחידים ב-4 טורנירים של גראנד סלאם. בשנים 1933–1936 היה חלק מנבחרת גביע דייוויס של בריטניה שזכתה בגביע. בשנת 1929 זכה באליפות העולם בטניס שולחן ליחידים. פרד פרי נולד בעיירה ליד מנצ'סטר. לאחר מספר שנים המשפחה עברה ללונדון. אביו נכנס לפוליטיקה ובשנת 1929 נבחר לפרלמנט הבריטי. בשנים 1928–1929 השתתף פרי באליפויות העולם בטניס שולחן ובשנת 1929 אף זכה במקום הראשון בתחרויות היחידים. במהלך שנות ה-30 הוא עבר לטניס וזכה להצלחה גדולה. פרד פרי היה הראשון שזכה בתחרויות היחידים בכול ארבעת הטורנירים של הגראנד סלאם. כמו כן הוא היה שחקן מוביל בנבחרת הטניס שזכתה בשנים 1933–1936 בגביע דייוויס. למרות הצלחותיו הוא לא התקבל על ידי הממסד של פדרציית הטניס הבריטית. בשנת 1937 הוא פנה לקריירה מקצועית ובשנת 1938 קיבל אזרחות ארצות הברית. לאור כך תרומותיו לקידום הטניס בריטי נשכחו לכ-40 שנים. פרד פרי הצליח בקריירה המקצועית במהלכה הוא שיחק לצד דון בדג' ואלסוורט' וינס. רק בשנות ה-80 הכירו הבריטים בתרומתו של פרי לטניס הבריטי. בשנת 1984 פסלו הוצב בשטח מועדון הטניס בווימבלדון. הוא נכלל בהיכל תהילה של הטניס בשנת 1975. בשנות ה-40 המאוחרות, טיבי ווגנר, כדורגלן אוסטרי-יהודי שפיתח רצועת זיעה ללבישה סביב מפרק כף היד, פנה לפרי בבקשה לסיוע. פרי ערך כמה שינויים בפריט וכך נוצר מגן הזיעה הראשון. הרעיון הבא של ווגנר היה לייצר חולצת ספורט שתהיה עשויה מבד כותנה סרוג בשילוב שרוולים קצרים וכפתורים לרכיסה כמו חולצותיו של רנה לקוסט. חולצות הפולו של פרד פרי הושקו בווימלבדון 1952 ונחלו הצלחה מיידית. בהתחלה הן היו זמינות רק בשני צבעים - לבן ושחור. הלוגו של המותג, זר הדפנה, מבוסס על הסמל המקורי של אליפות וימבלדון ובשונה מסמלילים אחרים באותה התקופה היה תפור לבד החולצה. בשנות ה-50 המאוחרות, חולצת הטניס הלבנה יוצרה בגרסאות צבעוניות עבור שחקני טניס שולחן, להם אסור ללבוש חולצות לבנות. בתחילה נוהל המותג על ידי דייוויד, בנו של פרי, עד שנקנה ב-1995 על ידי החברה היפנית "היט יוניון". למרות זאת, משפחת פרי המשיכה לעבוד באופן צמוד עם המותג. המותג היה הספונסר הראשי של שחקן הטניס הבריטי אנדי מארי מתחילת הקריירה שלו ועד 2009. בשנת 2014 נפתחה החנות הראשונה של המותג בישראל. החל מספטמבר 2019, החברה הפסיקה למכור את חולצות הפולו השחורות-צהובות שלה באמריקה הצפונית לאחר שהפכו למדים הלא-רשמיים של ארגון הימין הקיצוני "הנערים הגאים". החברה גם קראה לחברי "הנערים הגאים" להפסיק ללבוש את הביגוד שלה. מדיה וקבצים בנושא פרד פרי בוויקישיתוף אתר האינטרנט הרשמי של פרד פרי (באנגלית, בגרמנית, בצרפתית, בספרדית, באיטלקית ובפורטוגזית) פרד פרי, באתר ה-ATP פרד פרי, באתר ה-ITF פרד פרי, באתר גביע דייוויס פרד פרי, באתר היכל התהילה של הטניס מירב קריסטל, פרד פרי: מחר תיפתח חנות ראשונה בארץ, באתר ynet, 30 במרץ 2014 בן סלס, "הנערים הגאים", ארגון הימין הקיצוני שטראמפ מסרב לגנות, באתר זמן ישראל, 2 באוקטובר 2020
אליהו סיגד

אליהו סיגָד (סיגָרד) (1901 – 30 במרץ 1975) היה צייר ישראלי. נולד בעיר פוניבז' בליטא. בשנים 1919–1922 למד אדריכלות ורישום בריגה. ב-1925 עלה לארץ ישראל, השתתף בתערוכות קבוצתיות ויצר תפאורות לתיאטרון. ב-1929 נסע לפריז לשלוש שנים שבמהלכן למד באקדמיית קולארוסי (Académie Colarossi) ובאקדמיית גרנד שומייר (Académie de la Grande Chaumière). לאחר שובו ארצה הצטרף לאגודת הציירים והפסלים ונבחר לכהן בוועד שלה במשך כעשרים שנה. לפרנסתו לימד ציור בבתי הספר היסודיים בתל אביב, "תל נורדאו" (בין תלמידיו שם היה האמן דני קרוון), "אחד העם" ו"הכרמל". בשנות ה-40 הצטרף לארגון ההגנה והשתתף במלחמת העצמאות. הוא השתתף בתערוכות יחיד ובתערוכות קבוצתיות ביריד המזרח (1925, 1929) במוזיאון תל אביב (1933, 1950) בביתן הלנה רובינשטיין (1960), בתערוכת העשור (1958) ועוד. כן נטל חלק בתערוכות של אמנים ישראלים בארצות הברית, בקנדה, בדרום אפריקה ועוד. נפטר ב-30 במרץ 1975, בגיל 74. הותיר אישה, רינה. בעבודותיו ניכרת ההשפעה הצרפתית האפיינית לשנות ה-30. רבים מציוריו משקפים את ההווי ונוף הארץ והוא נחשב לאמן "ארץ ישראלי". הוא סירב לפנות לאמנות מושגית שהפכה לזרם המוביל באמנות הישראלית ולפיכך הפך מאמן מרכזי ומוערך לאמן הנמצא בשולי הזירה האמנותית בארץ. בין הפרסים שבהם זכה: 1945 – פרס דיזנגוף 1959 – פרס עיריית רמת גן. במסגרת פרויקט הנצחת אמנים בתל אביב נקבעה לוחית זיכרון על ביתו ברחוב סירקין 35. פה גר, עיר בעקבות אמניה, הוצאת עיריית תל אביב, עמ' 118, 2015 אליהו סיגד, באתר מרכז המידע לאמנות ישראלית, מוזיאון ישראל מידע לאספנים אודות אליהו סיגד, באתר עסקי אמנות אריה כנרתי, תערוכת-זכרון לאליהו סיגד, דבר, 28 באפריל 1976 אריה כנרתי, תערוכת-זכרון לאליהו סיגד, דבר, 28 באפריל 1976. פורטל אבל אינפו
אליפות צרפת בטניס 1931

אליפות צרפת 1931 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-22 במאי והסתיימו ב-31 במאי. זו הייתה האליפות ה-36 מאז ייסודה. בטי נות'ל הבריטית זכתה בתחרות זוגות נשים וזוגות מעורבים. בתחרות זו השתתפו 89 טניסאים שחולקו ל-8 בתים. לקראת התחרות המשתתפים החזקים דורגו כדלקמן: ז'אן בורוטרה (צרפת צרפת), ניצח בתחרות ג'ורג' לוט (ארצות הברית ארצות הברית), הודח ברבע גמר כריסטיאן בוסי (צרפת צרפת), הפסיד בגמר באני אוסטין (בריטניה בריטניה), הודח בסיבוב השלישי ג'ון ואן רין (ארצות הברית ארצות הברית), הודח ברבע גמר פרד פרי (בריטניה בריטניה), הודח בסיבוב הרביעי ורנון קירבי (דרום אפריקה (1928–1994) דרום אפריקה), הודח בסיבוב הרביעי ג'ורג' ליטלטון (אירלנד אירלנד), הודח בסיבוב השלישי לואיס ריימונד (דרום אפריקה (1928–1994) דרום אפריקה), הודח בסיבוב השלישי פטריק יוז (בריטניה בריטניה), הודח בחצי הגמר ג'ורג'ו דה סטפני (ממלכת איטליה ממלכת איטליה), הודח ברבע גמר רודריך מנצל (צ'כוסלובקיה צ'כוסלובקיה), הודח בסיבוב הרביעי הייטרו סאטו (יפן יפן), הודח בסיבוב הרביעי בלה פון קרלינג (הונגריה הונגריה), הודח בסיבוב השלישי עמנואל די פלה (צרפת צרפת), הודח בסיבוב השלישי הרמן ארטנס (אוסטריה אוסטריה), הודח בסיבוב הרביעי אנרי קושה, מנצח תחרות 1930 לא השתתף בתחרות. בגמר התחרות נפגשו ז'אן בורוטרה (צרפת צרפת) וכריסטיאן בוסי (צרפת צרפת). ז'אן בורוטרה ניצח ב-4 מערכות. בתחרות הנשים השתתפו 59 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג: סילי אאוסם (גרמניה גרמניה), מנצחת התחרות סימון מאתיה (צרפת צרפת), הודחה ברבע גמר הלן ג'ייקובס (ארצות הברית ארצות הברית), הודחה ברבע גמר לילי דה אלברס (ספרד 1931 ספרד), הודחה בחצי גמר אליזבת ריין (ארצות הברית ארצות הברית), הודחה ברבע גמר בטי נות'ל (בריטניה בריטניה), הפסידה בגמר הילדה קראווינקל (גרמניה גרמניה), הודחה בחצי גמר ג'ואן רידלי (בריטניה בריטניה), הודחה בסיבוב השלישי הלן וילס (ארצות הברית ארצות הברית) שהייתה מנצחת התחרות בשנים 1928-1930 לא השתתפה. במשחק הגמר סילי אאוסם (גרמניה גרמניה) ניצחה את בטי נות'ל (בריטניה בריטניה) בשתי מערכות. באותה שנה היא זכתה באליפות וימבלדון. בתחרות השתתפו מספר זוגות. ממנצחי תחרות 1930 אנרי קושה וז'אק בריניון (צרפת צרפת) רק ז'אק בריניון השתתף גם השנה. במשחק הגמר ג'ורג' לוט וג'ון ואן רין (ארצות הברית ארצות הברית) נפגשו עם ורנון קירבי ונורמן פרקרסון (דרום אפריקה (1928–1994) דרום אפריקה) וניצחו ב-3 מערכות. באותה שנה הם ניצחו גם באליפות וימבלדון. בתחרות השתתפו 28 זוגות. מזוג מנצחות תחרות 1930 רק אליזבת ריין (ארצות הברית ארצות הברית) השתתפה גם השנה. במשחק הגמר איילין בנט ובטי נות'ל (בריטניה בריטניה) שיחקו נגד סילי אאוסם (גרמניה גרמניה) ואליזבת ריין (ארצות הברית ארצות הברית) וניצחו אותן בשתי מערכות. באותה שנה הן זכו גם באליפות ארצות הברית הפתוחה. בתחרות השתתפו מספר זוגות. מזוג מנצחי תחרות 1930 רק סילי אאוסם (גרמניה גרמניה) השתתפה גם השנה. במשחק הגמר בטי נות'ל (בריטניה בריטניה) ופטריק ספנס (דרום אפריקה (1928–1994) דרום אפריקה) נפגשו עם דורותי ברון ובאני אוסטין (בריטניה בריטניה) וניצחו ב-3 מערכות. מדיה וקבצים בנושא אליפות צרפת בטניס 1931 בוויקישיתוף תחרות נשים תחרות גברים האתר הרשמי של אליפות צרפת הפתוחה נתונים נוספים על האליפות
צבי קנור

צבי קנור (במקור: קנטורג'י) (נולד ב-11 ביוני 1947) הוא קצין צה"ל במילואים בדרגת תת-אלוף, שירת כטייס קרב, מפקד בסיס חצור ובסיס תל נוף ונספח חיל האוויר בוושינגטון. לאחר שחרורו שימש דירקטור ומנכ"ל חברות. קנור גדל ולמד בנתניה. התגייס לצה"ל ב-1965, סיים קורס טיס ושירת כטיס קרב בחיל האוויר. לחם במלחמת ששת הימים ובמלחמת ההתשה שירת כטייס בטייסת 116, בשובו מגיחת הפצצה במצרים ביוני 1970 נאלץ לנטוש את מטוס המיסטר שהטיס ונפגע. במלחמת יום הכיפורים שירת כמוביל בטייסת העטלף, טייסת מטוסי F-4 פנטום. כמו כן השתתף במלחמת לבנון הראשונה. הוא שירת כראש מחלקת מבצעים במטה חיל האוויר, כמפקד בסיס חצור וכמפקד בסיס תל נוף בשנים 1987 עד 1990. בשנים 1991 עד 1993 כיהן כנספח אווירי בוושינגטון שבארצות הברית. לאחר שחרורו מונה ב-1994 למנכ"ל חברת בי.וי.אר טכנולוגיות. ב-1996 מונה למנכ"ל אופיר טורס. בשנים 1999 עד 2001 כיהן כנשיא חברת בי.וי.אר מערכות. לאחר מכן שימש מנכ"ל אמריקן אקספרס טרוול במשך שמונה שנים. באוגוסט 2009 מונה למנכ"ל החברה לאיתור ולהשבת נכסים של נספי השואה, תפקיד בו כיהן במשך כשנה. כיהן כיו"ר חברת קמיליון מערכות בניה ומכהן כדירקטור בחברות הציבוריות מטי מחשבים וכים ניר שירותי תעופה. ב-2010 מונה למנכ"ל קרן תל אביב לפיתוח ושימש בתפקיד מספר שנים. שימש דירקטור בחברת כים ניר. הוא חבר המועצה לשלום ולביטחון ויוזמת ז'נבה. קנור נשוי למרים. קנור בעל תואר ראשון מאוניברסיטת אובורן באלבמה ותואר שני במנהל עסקים מאוניברסיטת בר-אילן. גידי וייץ, החברה להשבת נכסי נספים שילמה עשרות אלפי שקלים לבנו של המנכ"ל צבי קנור. הוא לא מבין מה לא בסדר בזה, באתר הארץ, 20 בפברואר 2010 שמואל גורדון, 30 שעות באוקטובר - החלטות הרות גורל על הפעלת חיל האוויר בתחילת מלחמת יום כיפור, ספריית מעריב, 2008, עמ' 333 אמיר שגב, הפלת מיסטר 44 - 4.6.1970 , אתר מרקיע שחקים מנכ"ל חדש לחברה לאיתור ולהשבת נכסים של נספי השואה, באתר ערוץ 7, 5 באוגוסט 2009